Proiect

PARLAMENTUL REPUBLICII MOLDOVA

LEGE

pentru completarea articolului 15 din Legea nr.64-XII

din 31 mai 1990 cu privire la Guvern


Parlamentul adoptă prezenta lege organică.


Articol unic. – Articolul 15 din Legea nr.64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr.131-133, art.1018), cu modificările şi completările ulterioare, se completează cu punctul 3) cu următorul cuprins:


„3) instituie premii de stat, aprobă condiţiile de decernare a acestora şi prezintă Preşedintelui  Republicii Moldova proiectul decretului cu privire la decernarea premiilor de stat.”.


Preşedintele Parlamentului  

NOTĂ INFORMATIVĂ
Ia proiectul de Lege pentru completarea articolului 15 din
Legea nr. 64-XII din 31 mai 1990 cu privire la Guvern
In conformitate cu articolul 3 din Legea cu privire la Guvern nr. 64-XII din 31 mai 1990, una din direcţiile principale de activitate a Guvernului este promovarea politicii naţionale în domeniul culturii, ştiinţei, tehnicii şi soluţionarea problemei reglementării de stat a progresului tehnico-ştiinţific. Politică dată a statului poate fi realizată, inclusiv prin susţinerea financiară a persoanelor care au obţinut rezultate deosebite într-un domeniu de activitate. Aspectul abordat trezeşte interesul încadrării în competiţie de noi candidaţi ce îşi vor aduce aportul la progresul celor mai variate domenii ale tehnicii, ştiinţei şi culturii.
Astfel, dezvoltarea activităţii de cercetare, creaţie şi inovare, sporirea competitivităţii şi responsabilităţii comunităţii intelectuale, poate fi asigurată şi prin contribuţie concretă din partea statului sub forma premiului de stat.
In vederea reglementării exprese a posibilităţii Guvernului de a institui premii de stat, Ministerul Justiţiei a elaborat proiectul de Lege pentru completarea articolului 15 din Legea nr. 64-XII din 31 mai 1990 cu privire la Guvern.
De asemenea, în legătură cu această atribuţie, se impune abilitarea Guvernului cu dreptul de a aproba condiţiile de decernare a premiilor de stat, precum şi împuternicirea acestuia de a elabora şi prezenta Preşedintelui Republicii Moldova proiectul decretului cu privire la decernarea premiilor de stat.
în contextul celor relatate, menţionăm că, promovarea proiectului de Lege pentru completarea articolului 15 din Legea nr. 64-XII din 31 mai 1990 cu privire la Guvern, va contribui la implementarea articolului 33 din Constituţia Republicii Moldova, care garantează aportul statului la dezvoltarea şi propagarea evoluţiilor culturii, ştiinţei la nivel naţional şi mondial şi asigură realizarea dreptului omului la libertatea creaţiei.
Proiectul de lege a fost coordonat cu Ministerul Culturii şi Turismului, Ministerul Economiei şi Comerţului şi cu Academia de Ştiinţe a Moldovei, fiind avizat pozitiv.
De asemenea, proiectul de lege a fost supus expertizei anticorupţie, fiind declarat lipsit de factori coruptibili.
Viceministru

Nicolae EŞANU
